Ιθάκη

Η Ιθάκη είναι το μικρότερο μετά τους Παξούς νησί των Επτανήσων και βρίσκεται στα νότια της Λευκάδας και στα βορειοανατολικά της Κεφαλονιάς, από την οποία χωρίζεται με τον ομώνυμο πορθμό. Πρόκειται για επίμηκες νησί με έκταση 92,6 km² και πληθυσμό 3.646 κατοίκους. Μαζί με άλλα μικρότερα νησιά αποτελεί την επαρχία Ιθάκης που ανήκει στο νομό Κεφαλληνίας.

Η Ιθάκη παρουσιάζει πλούσιο διαμελισμό στις ανατολικές ακτές, που χαρακτηρίζονται από πολλούς κόλπους και ακρωτήρια. Το βορειότερο άκρο του νησιού αποτελεί το ακρωτήριο Μέλισσα, ενώ το νοτιότερο το ακρωτήριο Άγιος Ανδρέας. Ανάμεσα στα δυο αυτά άκρα παρεμβάλλονται ο όρμος Φρικών, το ακρωτήριο Μαυρωνάς, το ακρωτήριο Άγιος Ηλίας, ο κόλπος Μώλου, το ακρωτήριο Σχοίνος και άλλα ακρωτήρια. Το μήκος των ακτών φτάνει συνολικά τα 101 km. Στο νησί δεν υπάρχει εξ ορισμού κάποιο βουνό, αλλά υπάρχουν οι λόφοι Νηρίτο Όρος (806 μέτρα) και το Μεροβίγλι (669 μέτρα).

Χαρακτηριστικό του νησιού είναι τα άγονα εδάφη του και η λειψυδρία, που εμποδίζουν την ανάπτυξη γεωργίας. Το νησί στηρίζεται οικονομικά κυρίως από τον τουρισμό και την αλιεία. Το όνομα του νησιού είναι γνωστό από την αρχαιότητα, καθώς αναφέρεται στην Οδύσσεια, κάποιες νεότερες μελέτες όμως αμφισβητούν κατά πόσο η σημερινή Ιθάκη ταυτίζεται με την Ομηρική. Η γενική εκτίμηση των ειδικών δέχεται την ταύτιση της σημερινής με την ομηρική Ιθάκη, εξηγώντας ότι οι διαφορές από την περιγραφόμενη τοπογραφία στην Οδύσσεια προέκυψαν είτε λόγω άγνοιας της τοπογραφίας του νησιού από τον ποιητή, είτε λόγω «ποιητικής αδείας».

Ο δήμος Ιθάκης
right|300px|thumb|Ο δήμος Ιθάκης Ο δήμος Ιθάκης περιλαμβάνει το νησί της Ιθάκης και τις γύρω νησίδες. Αναλυτικά οι οικισμοί και οι νησίδες που αποτελούν τον δήμο Ιθάκης:
 *  Δ.δ. Ιθάκης  [ 1.826 ]
 * η Ιθάκη [ 1.816 ]
 * ο Αετός [ 10 ]
 * το Αρκούδν (νησίδα) [ 0 ]
 * η Άτοκος (νησίδα) [ 0 ]
 * ο Βρόμωνας (νησίδα) [ 0 ]
 * η Δρακονέρα (νησίδα) [ 0 ]
 * το Καρλονήσι (νησίδα) [ 0 ]
 * το Λαζαρέτο (νησίδα) [ 0 ]
 * η Μάκρη (νησίδα) [ 0 ]
 * η Οξεία (νησίδα) [ 0 ]
 * ο Ποντικός (νησίδα) [ 0 ]
 * το Προβάτι (νησίδα) [ 0 ]
 *  Δ.δ. Ανωγής  [ 50 ]
 * η Ανωγή [ 50 ]
 * η Μονή Καθαρών [ 0 ]
 *  Δ.δ. Εξωγής  -- η Εξωγή [ 42 ]
 *  Δ.δ. Κιονίου  -- το Κιόνι [ 171 ]
 *  Δ.δ. Λεύκης  [ 56 ]
 * η Λεύκη [ 43 ]
 * ο Άγιος Ιωάννης [ 13 ]
 *  Δ.δ. Περαχωρίου  [ 354 ]
 * το Περαχώρι [ 354 ]
 * η Λυγία (νησίδα) [ 0 ]
 *  Δ.δ. Πλατρειθιά  [ 260 ]
 * ο Πλατρειθιάς [ 210 ]
 * οι Φρίκες [ 50 ]
 *  Δ.δ. Σταυρού  -- ο Σταυρός [ 325 ]

Βιβλιογραφία

 * "Ιθάκη: Το σύμβολο". Ειδικό αφιέρωμα για το νησί των μύθων και της ιστορίας του περιοδικού Γεωτρόπιο τεύχος 70 σ. 84-92 (Αύγ. 2001)

Εξωτερικοί Σύνδεσμοι

 * Δήμος Ιθάκης

 Ιθακη

Iþacige Итака Itaka Ítaca Ithaka Ithaca Ithaka Ithaka Ithaca Itako Ítaca Ithaka Ithaka Ithaque איתקה Itaka Ithaki Itaca イタキ島 이타키 Ithaca (insula) Itakė Itaka इथाका Ithaka Itháki Ithaka Itaka Ítaca Itaca Итака (остров) Ithaca Итака Ithaka İthaka Ітака 伊薩基島